****

 **บันทึกข้อความ**

ส่วนราชการ องค์การบริหารส่วนตำบลไร่โคก (สำนักงานปลัด) โทร. ๐-๓๒79-0248

ที่ พบ ๗๗๓๐๑/ วันที่ 6 กันยายน ๒๕60

เรื่อง ขอให้เสนอโครงการฯ ประจำปีงบประมาณ พ.ศ.๒๕61 เพื่อจัดทำร่างแผนการดำเนินงาน

 ประจำปีงบประมาณ พ.ศ. ๒๕61

เรียน ผู้อำนวยการกองทุกกอง

 ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕59 ข้อ 26 กำหนดคณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการ ในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น นั้น

 เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครอง ส่วนท้องถิ่น พ.ศ. ๒๕๔๘ ข้อ ๒๖ จึงขอให้ผู้อำนวยการกองทุกกองเสนอโครงการที่บรรจุไว้ในข้อบัญญัติงบประมาณรายจ่าย ประจำปีงบประมาณ พ.ศ.๒๕61 เพื่อใช้เป็นข้อมูลในการจัดทำร่างแผนการดำเนินงานประจำปีงบประมาณ พ.ศ.๒๕61 ภายในวันที่ 11 กันยายน 2560

จึงเรียนมาเพื่อโปรดดำเนินการต่อไป

 (ลงชื่อ)

 ( นางณัฐฐิญา แป้นไทย)

 ปลัดองค์การบริหารส่วนตำบลไร่โคก

 ประธานคณะกรรมการสนับสนุนการจัดทำแผนพัฒนาองค์การบริหารส่วนตำบลไร่โคก